বদলি করে দেওয়া হচ্ছে কলকাতা শহরের মধ্যে দুরারোগ্য স্কোলিওসিসের একমাত্র চিকিত্সককে। কিন্তু কেন এই বদলি? জানা গিয়েছে, রাজনৈতিক কারণেই বদলির সিদ্ধান্ত নেওয়া হয়েছে এনআরএসের চিকিত্সক কিরণকুমার মুখোপাধ্যায়কে।
 কলকাতা: বদলি করে দেওয়া হচ্ছে কলকাতা শহরের মধ্যে দুরারোগ্য স্কোলিওসিসের একমাত্র চিকিত্সককে। কিন্তু কেন এই বদলি? জানা গিয়েছে, রাজনৈতিক কারণেই বদলির সিদ্ধান্ত নেওয়া হয়েছে এনআরএসের চিকিত্সক কিরণকুমার মুখোপাধ্যায়কে। রোগী এবং রোগীর আত্মীয়রা কাঁদছেন। কাঁদছেন, তার কারণ, শহরে একমাত্র দূরারোগ্য হাড়ের অসুখ স্কোলিওসিসের যিনি চিকিত্সা করতে পারেন, সেই চিকিত্সক কিরণকুমার মুখোপাধ্যায়কেই বদলি করে দেওয়া হচ্ছে বলে খবর রটেছে। চিকিত্সক কিরণকুমার মুখোপাধ্যায়ও শুনেছেন সে কথা। এনআরএস সূত্রে খবর, চিকিত্সক কিরণকুমার মুখোপাধ্যায় সন্তুষ্ট করতে পারেননি শাসক দলের এক চিকিত্সক বিধায়ককে। তাই তাঁকে শাস্তি দিতেই উত্তরবঙ্গে বদলি করে দেওয়া হচ্ছে।